CELEX: 62013CN0199
Language: bg
Date: 2013-04-16 00:00:00
Title: Дело C-199/13 P: Жалба, подадена на 16 април 2013 г. от Polyelectrolyte Producers Group, SNF SAS и Travetanche Injection SPRL срещу решението, постановено от Общия съд (седми състав) на 1 февруари 2013 г. по дело T-368/11, Polyelectrolyte Producers Group, SNF SAS и Travetanche Injection SPRL/Европейска комисия

15.6.2013   
            
            
               BG
            
            
               Официален вестник на Европейския съюз
            
            
               C 171/21
            
         Жалба, подадена на 16 април 2013 г. от Polyelectrolyte Producers Group, SNF SAS и Travetanche Injection SPRL срещу решението, постановено от Общия съд (седми състав) на 1 февруари 2013 г. по дело T-368/11, Polyelectrolyte Producers Group, SNF SAS и Travetanche Injection SPRL/Европейска комисия
   (Дело C-199/13 P)
   2013/C 171/42
   Език на производството: английски
   
      Страни
   
   
      Жалбоподатели: Polyelectrolyte Producers Group, SNF SAS и Travetanche Injection SPRL (представители: адв. K. Van Maldegem и адв. R. Cana)
   
      Други страни в производството: Европейска комисия, Кралство Нидерландия
   
      Искания на жалбоподателите
   
   
               —
            
            
               да се отмени решението, постановено от Общия съд по дело T-368/11, и
            
         
               —
            
            
               да се отмени Регламент (ЕС) № 366/2011 на Комисията от 14 април 2011 година за изменение на Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) по отношение на приложение XVII (Акриламид) (1), или
            
         
               —
            
            
               при условията на евентуалност, да се върне делото на Общия съд, който да се произнесе по подадената от жалбоподателите жалба за отмяна, и
            
         
               —
            
            
               да се осъди ответникът да заплати всички съдебни разноски (включително направените в производството пред Общия съд).
            
         
      Правни основания и основни доводи
   
   Жалбоподателите твърдят, че като отхвърля тяхната жалба за отмяна на оспорвания регламент, Общият съд е нарушил правото на Съюза. В частност те твърдят, че Общият съд е допуснал редица грешки при тълкуването на фактите и на правната уредба, приложима към тяхното положение. Това е довело до известен брой грешки на Общия съд при прилагане на правото, по специално до:
   
               —
            
            
               неправилно тълкуване на Регламент 1488/94 (2), доколкото той приема, че Комисията не е допуснала явна грешка в преценката, като не е взела предвид всички релевантни факти и обстоятелства;
            
         
               —
            
            
               неправилно тълкуване на Регламент 1488/94, доколкото той приема, че Комисията не е допуснала явна грешка в преценката на взетите предвид данни за експозицията;
            
         
               —
            
            
               грешка при прилагане на правото и неправилно тълкуване на REACH, доколкото той приема, че Комисията не е допуснала явна грешка в преценката, като е приела оспорвания регламент въз основа на информацията относно продукт, различен от продукта, за който са наложени ограничения с оспорвания регламент;
            
         
               —
            
            
               грешка при прилагане на правото, доколкото приема, че Комисията не е нарушила принципа на пропорционалност;
            
         
               —
            
            
               грешка при прилагане на правото, доколкото приема, че Комисията не е нарушила задължението си за излагане на мотиви; и
            
         
               —
            
            
               неправилно тълкуване на оспорвания регламент, доколкото приема, че той е приложим и към съставени от N (хидроксиметил) акриламид варово-циментови строителни разтвори, съдържащи акриламид.
            
         Поради тези причини жалбоподателите искат решението на Общия съд по дело T-368/11 да бъде отменено и оспорваният регламент да бъде отменен.
   
      (1)  ОВ L 101, стр. 12.
   
      (2)  Регламент (ЕО) № 1488/94 на Комисията от 28 юни 1994 година за установяване на принципите за оценка на рисковете за хората и околната среда от съществуващи вещества в съответствие с Регламент (ЕИО) № 793/93 на Съвета (ОВ L 161, стр. 3; Специално издание на български език, 2007 г., глава 15, том 3, стр. 66).